《送邹尚宾作宰于饶平》
明代·林瀚

濂江江上早潮平，载酒题诗送远行。梓里曾推邹邴志，花封莫让鲁恭名。

日斜岐路蝉琴咽，云净秋风雁字横。为语黄堂游子道，好将清白绍家声。

作者简介：（1434—1519）明福建闽县人，字亨大。成化二年进士。授编修。正德时官南京兵部侍郎，条上时政十二事，因语涉近幸，多格不行。与守备中官不合，又裁抑内臣因进贡经南京者，为刘瑾所恨，谪浙江参政，致仕。瑾诛，复官。谥文安。有《文安公集》。